runetrust/blame-folketinget-dk huggingface dataset:
Charlotte Dyremose (KF), 2004-04-20:
I Det Konservative Folkeparti er vi meget enige med forslagsstillerne i, at det er vigtigt at gøre en aktiv og effektiv indsats for at hjælpe unge stofmisbrugere.
Men ligesom ministeren og flere andre ordførere undrer vi os også lidt over, at Socialdemokraterne, som vi jo har indgået aftale med på området, nu kommer løbende og vil gøre en anden indsats end den, vi har lagt op til i aftalen. Med aftalen øger vi jo behandlingsindsatsen netop for gruppen af unge stofmisbrugere, og desuden pålægger vi kommunerne at udarbejde handleplaner for de unge.
Med handleplanerne bliver kommunerne tvunget til at tage stilling til en helhedsorienteret indsats for den enkelte unge.
Situationen er jo den, at de færreste unge stofmisbrugere primært kan betegnes som tunge stofmisbrugere.
Det er ofte, at unge ikke har været afhængige så længe som voksne misbrugere, og ofte er det nok mere betegnende at kalde de unge for unge med problemer, herunder misbrugsproblemer.
Der er altså ofte tale om unge mennesker med forskellige problemer, der af den ene eller den anden grund har ført dem ud i et misbrug.
Det kan enten være problemer på hjemmefronten, eller det kan være, at de er blevet lokket til det af kammeraterne, og så er det eskaleret. Derfor er det så vigtigt, at man ikke bare tilbyder dem
Derudover er vi jo også meget opmærksom på, at vi netop får undersøgt, hvad det er for et behov, der er, hvordan vi bedst hjælper disse unge mennesker.
Indtil vi er nået dertil, og inden forhandlingerne om satspuljen for 2005, som også den tidligere ordfører, fru Pia Kristensen, var inde på, mener vi Konservative, at det altså foreløbig er mest konstruktivt at følge sporet fra netop satspuljeaftalen med en øget behandlingsindsats og med konkrete handleplaner for de unge.
Vi kan derfor ikke på nuværende tidspunkt støtte dette forslag.
Pia Kristensen (DF), 2004-04-20:
Enigheden består i, at vi selvfølgelig er enige i, at vi skal tilbyde unge stofmisbrugere under 18 år en hurtig og effektiv hjælp, et rigtigt tilbud.
Vi skal sikre en hjælp, der forhindrer unge i at havne i et permanent misbrug, og det betyder jo også en tidlig indsats.
Den indsats skal styrkes, for den har hidtil været for ringe, og unge stofmisbrugere skal simpelt hen behandles, når de er motiveret.
Forslagsstillerne mener, at unge under 18 år skal have den samme behandling som ældre misbrugere.
Det er vi så i Dansk Folkeparti ikke enige i, for, som forslagsstillerne selv skriver i bemærkningerne, er der ikke mange unge under 18 år, der er eksempelvis heroinmisbrugere, sådan som mange ældre narkomaner er det, ja, unge misbrugere udviser ikke samme misbrugsadfærd som ældre misbrugere.
Vi synes derfor, at det netop er vigtigt, at vi har to former for behandlingstilbud, og derfor mener vi ikke, at det er hensigtsmæssigt, at unge og ældre skal tilbydes samme behandling.
Så må jeg sige, at jeg undrer mig lidt, fordi vi netop i forbindelse med fordeling af pengene i satspuljen for 2004
også sammen med Socialdemokraterne og de øvrige forligspartier aftalte en forbedring af indsatsen for stofmisbrugere under 18 år.
Vi var enige om, at der skulle afsættes en pulje til at yde tilskud til initiativer, der kan udvikle og målrette tilbud til unge under 18 år med alvorlige misbrugsproblemer.
I forligsteksten står der meget klart: Partierne vil indføre en pligt for kommunerne til at udarbejde handleplaner for unge under 18 år med misbrugsproblemer, ligesom der skal etableres en pulje i 2004 på 10 mio. kr. til en øget behandlingsindsats.
Inden satspuljeforhandlingerne for 2005 opgøres søgningen til puljen med henblik på en vurdering af den fremtidige indsats.
Jeg gentager: med henblik på en vurdering af den fremtidige indsats.
Det står der klart og tydeligt, og i det lægger vi selvfølgelig, at vi, når vi når det tidspunkt, skal se på, hvor langt vi er nået, hvor vi står, og hvordan vi kommer videre på det her område.
Det er altså nogle seriøse drøftelser, vi skal have i forbindelse med de kommende satspuljeforhandlinger, men vi synes ikke, vi skal have dem på nuværende tidspunkt, og på den baggrund afviser Dansk Folkeparti forslaget, for vi mener, at det er lidt malplaceret at fremsætte det på netop dette tidspunkt.
Men der skal ikke herske nogen tvivl om, at vi er meget sympatiske over for forslaget.
Eva Kjer Hansen (V), 2004-04-20:
Jeg synes måske i virkeligheden, at forslaget er lidt overfladisk, i og med at det ikke tager stilling til de særskilte problemer, der kan være for netop at sikre den rigtige behandlingsindsats over for de unge stofmisbrugere.
I bemærkningerne til lovforslaget siger forslagsstillerne jo også, at der er et andet mønster, og at der er nogle andre hensyn at tage.
Det er jo derfor, at vi i kredsen om satspuljeforliget blev enige om, at vi nu skulle gøre status forud for næste års forhandlinger, sådan at vi også havde en klar idé om, hvad det egentlig er, vi kræver på området, og hvad det er, der skal sættes ind med.
Der forstod jeg jo også tidligere på bemærkningerne fra fru Karen Jespersen, at det netop er det, som fru Karen Jespersen også ønsker, nemlig at man får mere at vide om, hvad det er der skal til, sådan at vi sikrer, at vi kan hjælpe den gruppe unge, hvor jeg desværre synes, der er rigtig mange unge, der har nogle misbrugsproblemer, og hvor der er et massivt behov for en indsats.
Derfor er det også vigtigt, at vi sørger for, at det så er den rigtige indsats, vi stiller an med.
Sandy Brinck (S), 2004-04-20:
Jeg forstår bare ikke, hvad det er i det her forslag, som hindrer, at man kan give børn og unge det rigtige behandlingstilbud.
Det eneste, forslaget går på, er, at de skal have et tilbud om behandling.
Normalt sidder vi ikke her og diagnosticerer, hvilken behandlingsform det er man vil give.
Det har vi heller ikke gjort for de voksne misbrugere.
Der har vi alene sagt, at de har ret til at få et behandlingstilbud.
Jeg synes, at Venstre bliver nødt til at pege på, hvor i beslutningsforslaget vi stiller os hindrende i vejen for, at man giver det rigtige tilbud.
Eva Kjer Hansen (V), 2004-04-20:
Det er lige netop det, jeg synes vi skal sørge for, nemlig at få skabt de rigtige behandlingstilbud til de unge stofmisbrugere, så vi sikrer, at vi rent faktisk hjælper dem.
Det er jo derfor, vi afsatte denne her pulje på 10 mio. kr. og aftalte, at vi inden de kommende satspuljeforhandlinger skal mødes for at gøre status og for at se på, hvordan og hvorledes indsatsen skal tilrettelægges fremover.
Jeg synes, det er positivt, at alle partier bag satspuljeforliget vil være med til det, og derfor synes jeg, at det her forslag er sådan lidt ud i den blå luft, i og med
vi har aftalt at mødes, før satspuljeforhandlingerne går i gang.
Sandy Brinck (S), 2004-04-20:
Jeg synes sådan set ikke, at overraskelsen behøver at være så stor hverken hos ministeren eller hos Venstre, fordi vi jo
ret klart til forhandlingerne om satspuljen sagde, at vi ønskede en egentlig garanti - men lad det nu være.
Jeg forstår så slet ikke, at Venstre er så bekymret for, at de unge nu skulle komme ind under voksnes behandlingsmetoder.
Altså det eneste, det her forslag egentlig lægger op til,
er, at unge får samme rettigheder som voksne, nemlig at de har ret til at få en behandling.
Det skal ikke være nogen hemmelighed, at set med socialdemokratiske øjne er det her tænkt som et pres på systemet, for systemet har simpelt hen ikke været godt nok til at få skabt nogle behandlingstilbud til børn og unge, som har misbrugsproblemer, og vi ved, at problemet er i vækst.
Eva Kjer Hansen (V), 2004-04-20:
I Venstre er vi enige i, at også unge stofmisbrugere skal hjælpes ud af deres misbrug, og at det skal ske hurtigt, når de er motiverede for behandling.
Mit indtryk er, at der faktisk er mange partier, der gerne vil være med til det.
Det var jo netop baggrunden for, at vi under de seneste satspuljeforhandlinger faktisk fik taget nogle væsentlige skridt på området.
Socialministeren har allerede refereret til de aftalte tiltag, men især vil jeg gerne citere en sætning fra aftalen: Partierne vil indføre en pligt for kommunerne til at udarbejde handleplaner for unge under 18 år med misbrugsproblemer, ligesom der etableres en pulje i 2004 på 10 mio. kr. til øget behandlingsindsats.
Inden satspuljeforhandlingerne for 2005 opgøres søgningen til puljen med henblik på en vurdering af den fremtidige indsats.
Derfor må jeg sige, at også jeg er overrasket over, at Socialdemokratiet fremsætter dette forslag.
Men jeg er heller ikke enig med forslagsstillerne i, at indsatsen for de unge under 18 år bare skal lægges ind under voksenområdet. Når det gælder de unge, er det vigtigt at have for øje, at deres misbrug ofte er anderledes.
Misbrugsadfærden følger typisk et andet mønster end ved ældre misbrugere.
Det skal der tages højde for i behandlingsindsatsen over for de unge
, ligesom man skal være opmærksom på eventuelle sociale problemer eller andre problemer, for at den unge kan komme ud af sit misbrug.
Tilgangen er ikke den samme, om det er voksne eller unge, der er tale om.
Når det er sagt, så er det vigtigt, at aldersgrænsen ikke bliver brugt for bastant, for selvfølgelig kan der være en 17-årig, der passer bedst ind i et voksentilbud, og der er ingen tvivl om, at en fleksibel aldersgrænse vil være hensigtsmæssig for at finde det rigtige behandlingstilbud.
Jeg ser i øvrigt gerne, at kompetencen samles hos én myndighed, men det er en helt anden diskussion, som jeg ikke synes hører hjemme i denne debat, da strukturreformdiskussionen er i fuld gang.
I Venstre ønsker vi som nævnt nogle kvalitative, hurtige og effektive tilbud til unge stofmisbrugere, men vi vil sikre os den rette indsats og ser frem til at blive klogere på, hvad det er der skal til, og hvordan søgningen har været til den afsatte pulje på 10 mio. kr., inden vi træffer yderligere beslutning om indsatsen, og derfor afviser vi forslaget.
Pernille Falcon (EL), 2004-04-20:
Til trods for at Enhedslisten godt kan se de positive intentioner i forslaget, er vi meget skeptiske over for det.
Vi deler faktisk nogle af de betænkeligheder, som socialministeren også gav udtryk for, ved at rykke det over i voksenregi.
For os at se er det rigtig vigtigt, at man bevarer den meget brede tilgang til de unge ved etablering af en lang række forskellige typer tilbud, for det handler for de unge om ikke at komme ind i et miljø, hvor de bliver stigmatiseret, og hvor de alene bliver betragtet som misbrugere i en meget tidlig alder
Det er vigtigt, at der er
meget forskelligartede tilbud, der både omfatter uddannelse, arbejde, bolig, støtte, rådgivning, hjælp fra voksne både i nærområdet og fra professionelle.
Der synes jeg, det er beklageligt, at vi kan se, at man rundtomkring i kommunerne i øjeblikket er ved at afvikle nogle af de ellers udmærkede tilbud, man har haft etableret for unge mennesker.
Man er ved at droppe den aldersgruppe, som er over den skolepligtige alder, der så i højere grad kan få lov at sejle deres egen sø.
Det er så måske ikke regeringens intention, men det er i hvert fald en af følgevirkningerne af den noget strammere økonomi, som man oplever i kommunerne, og af det skattestop, der er, at kommunerne er begyndt at gå nogle skridt tilbage.
Det synes jeg kun er beklageligt.
Men altså til trods for de positive intentioner, der er i forslaget, kan vi i hvert fald ikke støtte det i dets nuværende udformning.
Det er klart, at der også skal etableres det nødvendige antal egentlige behandlingspladser, og det er beklageligt, at det ikke er lykkedes for amterne at have det tilstrækkelige antal pladser, som sikrer, at når man står med en ung, der er motiveret for at komme af sted, så er der også en institutionsplads. Vi tror ikke, at vi løser det med det her forslag, men vi vil da godt gå ind i drøftelser under udvalgsarbejdet af, hvordan man ellers kunne tage fat på hele problemstillingen, for det er ikke, fordi vi ikke synes, at der skal gøres noget ved det, det skal der bestemt, men det skal bare have en bredere tilgang, så det kommer til at omfatte de unges helhedssituation.
Nogle af de ting, som hr. Villy Søvndal var inde på, er jo ikke spor uvæsentlige i den sammenhæng, for hvis de unge ikke har et tilstrækkeligt perspektiv for deres fremtid og kan se nogle muligheder, kan se sig selv i fremtiden, ja,
så mister de modet, og så slipper de tøjlerne i langt højere grad. Så det er altså en anden både mere nuanceret og bredere indsats, vi skal have, men også en indsats, hvor vi skal huske, at de er børn; de skal ikke over i voksenregi, de skal ikke over i det regi, hvor man bruger de samme metoder som over for de voksne.
Man skal huske den noget bredere tilgang.
Charlotte Dyremose (KF), 2004-04-20:
Det er jo et spørgsmål om, at vi samlet finder en pulje penge, og så skal vi finde ud af, hvordan vi bedst kan bruge de her penge til at gøre det nemmere for børnefamilierne i deres hverdag.
Det er da det min klare overbevisning, at et af de steder, hvor det vil være konstruktivt at gøre noget, er
netop ved at få en pasningsgaranti, og får jeg det igennem i ministerudvalget, er det jo ikke anderledes, end at så kan vi præstere ikke bare fine løfter, men finansierede forslag fra ministerudvalget.
Anders Samuelsen (RV), 2004-04-20:
Hvem er det, der har svært ved at finde finansiering?
Pernille Falcon (EL), 2004-04-20:
Så kan man da konstatere, at det indtil videre ikke ligger regeringen så meget på hjerte rent faktisk at få gjort noget
for børnefamilierne, fordi man synes, at der er andre vigtigere ting, der står i kø.
Henriette Kjær (KF), 2004-04-20:
Problemet er jo, at der er så mange gode ideer i det her udvalg, at det tager lang tid at diskutere det.
Det er jo ikke bare pasningsgaranti, vi diskuterer, det er andre spændende ting.
Og vi synes, der er behov for en grundig belysning, inden vi går ud og foreslår noget.
Så jeg kan ikke give en deadline.
Pernille Falcon (EL), 2004-04-20:
Jeg vil gøre det meget kort og bare spørge til, hvad tidsperspektivet så er for dette arbejde, for ting kan jo trække ud i det uendelige.
Jeg ved ikke, om tidsperspektivet så er op til næste kommunevalg, så man har lidt der, eller om man venter, til folketingsvalget eller hvad.
Hvad er tidsperspektivet?
Henriette Kjær (KF), 2004-04-20:
Selv store, stærke mænd kan jo blive bløde om hjertet ved synet af små børn, der mangler et sted at blive passet.
Jeg må jo bare sige tusind tak for opbakningen, og jeg er også meget glad for, at vi får det her diskuteret.
Jo mere man har debatten, jo mere tror jeg da på, at vi når målet.
Men jeg kan næsten ikke gentage mig selv mere, end jeg har gjort.
Vi har et udvalg, der arbejder, og der vil komme et resultat, når vi er færdige.
Villy Søvndal (SF), 2004-04-20:
Det er jo så også grunden til, at vi har fremsat forslaget igen, og grunden er også, at vi konstant bliver udfordret, først af socialministeren og så ganske kort tid efter af den konservative ordfører på området.
Men det er også, fordi vi har en fornemmelse af, at socialministeren har meget brug for, at vi andre skubber på i den her sag.
Jeg betvivler sådan set ikke, at både socialministeren og den konservative ordfører gerne vil have en børnepasningsgaranti.
Men jeg tror, at det, der hæmmer i det her, er, når de store, stærke mænd, altså de centrale ministre i regeringen, vender hjem fra vinterferie, og siger til socialministeren, at nu må hun ikke længere ytre sig frit.
Så synes jeg, det er vigtigt, at vi andre siger: Selvfølgelig må socialministeren og den konservative ordfører ytre sig frit, og når de gør det og siger noget fornuftigt, så er det klart, at så møder de støtte - uanset politiske forskelligheder - fra bl.a. SF.
Henriette Kjær (KF), 2004-04-20:
Jamen jeg er også voldsomt begejstret, og jeg har også sagt en hel masse pænt om det her beslutningsforslag.
Det er som sagt årsagen til, at jeg ikke kan sige ja til det beslutningsforslag, der ligger her.
Igen må jeg så sige, at det kan jeg ikke helt forstå undrer hr. Villy Søvndal, for det er jo sådan, at man har ret til selv at komme med sine forslag, når man er parat til det.
Vi skal have lavet en prioritering, og det er jo så det, det hele går ud på.
Men det betyder jo ikke, at man ikke må sige, hvad man synes er godt, og hvad man godt kunne ønske sig.
Jeg har også i lang tid sagt, at jeg godt kunne tænke mig en barselfond.
Det kunne ikke blive her og nu, men nu er vi nået et skridt nærmere.
Jeg mener, at man som politiker har lov til at give udtryk for, hvad man ønsker, og det er tit med til at fremme en proces.
Villy Søvndal (SF), 2004-04-20:
Jeg synes også, det er lidt underligt, ikke mindst fordi socialministeren var så langt fremme med det i vinterferien og selv rejste forventninger om det ved at sige, at det ville socialministeren have.
Og læste man Jyllands-Posten i sidste uge, var den konservative ordfører, fru Charlotte Dyremose, også fremme med en tilslutning til præcis det samme.
Så synes jeg, det er en lidt drilsk leg, hvis det kun er, fordi vi andre foreslår det, at ministeren nu siger nej.
ikke at udvise en voldsom begejstring for, at vi nu kommer med et forslag, der både hjælper ministeren og hjælper den konservative ordfører på en gang.
Henriette Kjær (KF), 2004-04-20:
Jo, det er det.
Det er også temmelig nemt at regne ud, hvad det koster.
Men man skal jo også finde pengene, og man skal finde ud af, hvilke andre gode forslag der er.
Der dukker jo også en masse beslutningsforslag op her i salen, så inden for oppositionens egne rækker har man jo også en række forskellige forslag.
Det samme er der jo på bordet i det tværministerielle udvalg, vi har nedsat, hvor man så sidder og diskuterer, hvad vi kan fremme nu, og hvad der må vente til senere.
Det er jo det, diskussionerne går på.
Det er ikke særlig mystisk.
Sandy Brinck (S), 2004-04-20:
Min undren skyldes sådan set også, at ministeren jo selv i sit svar fortæller, at der kun er 21 kommuner, som faktisk ikke har pasningsgaranti, at strategien op gennem 1990'erne faktisk lykkedes så godt, at vi står i en situation, hvor det er få steder, man mangler at få indført pasningsgarantien. Derfor ville jeg have troet, at ministeren ville tage stikket hjem og sige, at nu er vi så der, hvor det faktisk kan lade sig gøre, at vi herindefra stiller et krav om, at man har pasningsgaranti.
Jeg vil godt spørge: Hvad er det, udvalget skal vurdere?
Det må jo være til at regne ud, hvad det kommer til koste.
Det er også til at finde ud af, hvilke fordele det har for børnefamilierne, nemlig at de får et reelt frit valg.
Hvad er det, udvalget skal vurdere?
Er det her ikke temmelig godt belyst?
Henriette Kjær (KF), 2004-04-20:
Jeg kan nu ikke forstå, at fru Sandy Brinck undrer sig, for jeg sagde faktisk præcis det samme som afslutning i mit svar på det andet beslutningsforslag.
Det er ganske rigtigt, at der var nogle andre elementer i det forslag, som jeg ikke brød mig om, men begrundelsen for lige præcis det med pasningsgarantien var den samme.
Nu har vi et udvalg siddende, og vi diskuterer en lang række forbedringer på børneområdet, herunder også pasningsgarantien.
Så skal der findes nogle penge, og så kommer der et udspil fra regeringen.
Jeg er i øvrigt også blevet interviewet om det her forslag for lang tid siden, da man gik til pressen og sagde, at man ville fremsætte det, og der sagde jeg præcis det samme, som jeg siger nu.
Sandy Brinck (S), 2004-04-20:
Det undrer mig såre, for som socialministeren også selv var inde på, fremlagde socialministeren jo for pressen i Jyllands-Posten den 9. februar et idékatalog over, hvad man fra regeringens og socialministerens side godt kunne tænke sig at gøre for børnefamilierne, og der stod pasningsgaranti fuldstændig nagelfast som en af ministerens ideer.
Kort tid efter havde vi så et beslutningsforslag fra SF, hvor pasningsgaranti også indgik.
Der var ministerens begrundelse for, at man ikke kunne støtte det, at beslutningsforslaget også indeholdt nogle andre elementer, som man så ikke brød sig om.
Derfor var det, at vi tænkte, at vi måtte fremsætte et forslag, som kun gik på pasningsgarantien, nemlig det, som vi på forhånd ved at ministeren gerne vil have.
Så er det så, at jeg ikke forstår, hvorfor ministeren ikke siger: O.k., så er det det, vi gør.
Henriette Kjær (KF), 2004-04-20:
Som alle ved, er jeg en varm tilhænger af, at forældre i alle kommuner skal være sikret pasning til deres barn, når barnet bliver 6 måneder.
En sikkerhed for, at man kan få passet sit barn, når der er brug for det, giver forældrene langt bedre vilkår med hensyn til, hvornår det passer ind i netop deres familieliv eller arbejdssituation at genoptage arbejdet efter endt barselsperiode og også i andre situationer.
Næsten alle kommuner har da også indset, at andet ikke kan svare sig.
Der er kun 21 kommuner, som ikke har indført pasningsgaranti på 6 måneder, så man må sige, at den tidligere regerings strategi har virket.
Det vil sige en frivillig pasningsgaranti for kommunerne og med mulighed for at tage 3 pct. mere i forældrebetaling.
Det har faktisk været en meget god cocktail.
Som forslagsstillerne anfører i bemærkningerne til beslutningsforslaget, prioriterer regeringen, at der skal gøres en indsats for at forbedre børnefamiliernes vilkår.
Derfor har regeringen nedsat et tværministerielt udvalg, som skal vurdere mulighederne for at skabe nogle bedre rammer for, at børnefamilierne kan have et velfungerende familieliv og arbejdsliv både til gavn for børnefamilierne og også for arbejdsmarkedet.
Et af de temaer, der indgår i Børneudvalgets bruttoliste over forslag, der kan forbedre børnefamiliernes vilkår, er et forslag om en landsdækkende pasningsgaranti.
Som vi tidligere har sagt, ønsker regeringen, at forslaget om pasningsgaranti skal vurderes i den her sammenhæng og afviser beslutningsforslaget, for nu er vi jo i den situation, at der er andre forslag, som vi også ønsker fremmet, som der skal findes penge til.
Det er det, vi sidder
og diskuterer nu, og derfor kan vi ikke sige ja til det, der ligger her.
Jamen nu er det her jo ikke det eneste, man kan gøre for børnefamilierne.
Det er en af de ting, vi bl.a. har gjort, så man ikke er så hårdt presset.
Line Barfod (EL), 2004-04-20:
Det lyder jo så fint alt det, ministeren siger med mangfoldighed og de mange forskellige muligheder, der skal være.
I dag er der jo et utal af muligheder for at etablere institutioner på forskellig vis.
Det, der er problemet for forældrene, er jo i høj grad, om de har muligheden for at vælge nogle gode institutioner for deres børn, om man arbejder på at sikre, at kvaliteten bliver i orden, eller om man bare siger til dem: Jamen så kan I jo bare oprette noget
og betale noget mere
Det, vi risikerer med hele strukturreformen og kommunesammenlægninger osv., er vel også, at man fra kommunernes side vil sige, at man nedlægger de kommunale institutioner, og så risikerer vi, at forældrene bliver tvunget ud i at oprette private institutioner, ligesom vi ser på skoleområdet, og at vi dermed får den yderligere opsplitning på børneområdet, som vi også ser på skoleområdet.
Henriette Kjær (KF), 2004-04-20:
At fru Line Barfod så prøver at sætte en vinkel på, hvad jeg mener, er så en anden ting. Jeg er generelt meget optaget af, at vi får mangfoldighed.
Det, der er hele ideen med det her lovforslag, er, at vi ikke bare skal se en ensretning af nogle kommunale tilbud, der ligner hinanden meget.
Jeg synes, at der skal være plads til, at private, forældre, foreninger, frivillige, men også virksomheder, hvis de har lyst, skal kunne komme ind på det her marked.
Det er det, det går ud på.
Ligesom det er et problem, hvis der kun er kommunale institutioner,
er det da også et stort problem, hvis der kun er private institutioner i et område.
Det er jeg da fuldstændig enig i, og det skal vi prøve at undgå.
Det vil da også være dårligt af en kommune at etablere sig på den måde, præcis som det er dårligt ensidigt at satse på puljeordninger.
Jeg mener, at mangfoldigheden skal være der.